Ρασίνγκ Κλεμπ Αϊσιέν

Η Ρασίνγκ Κλεμπ Αϊσιέν (γαλλικά: Racing Club Haïtien) είναι αϊτιανή ποδοσφαιρική ομάδα, με έδρα το Πορ-ω-Πρενς, ιδρυθείσα στις 23 Μαρτίου 1923  .

Αποτελεί τον σύλλογο με τις περισσότερες κατακτήσεις τίτλων στην χώρα, αριθμώντας, συνολικά, 11 κατακτήσεις του τοπικού πρωταθλήματος, ενώ, παράλληλα, διατηρεί σημαντική αντιπαλότητα με την Βιολέτ ΑΚ, με τις δύο ομάδες να αναμετρούνται μεταξύ τους σε ένα ντέρμπι το οποίο θεωρείται ως το σημαντικότερο εθνικό παραδοσιακό ντέρμπι .

 Ιστορία 

Γνωστή υπό το ψευδώνυμο του «Γηραιού Λέοντα» (γαλλικά: Vieux Lion), η Ρασίνγκ Κλεμπ Αϊσιέν κατέστη ως ο πρώτος αϊτιανός σύλλογος ο οποίος κατακτά το Κύπελλο Πρωταθλητριών της ΚΟΝΚΑΚΑΦ, το 1963, υπό την τεχνική καθοδήγηση του Αντουάν Τασί.

Έχοντας κατακτήσει, συνολικά, έντεκα φορές το εθνικό πρωτάθλημα της χώρας, ωστόσο, κατά τα τέλη της δεκαετίας του 2000, ο σύλλογος εισήλθε σε περίοδο παρακμής, η οποία και επισημοποιήθηκε με τον υποβιβασμό του, το 2007, στη δεύτερη τη τάξει κατηγορία του αϊτιανού ποδοσφαίρου. Έπειτα από την κατάκτηση, το 2008, του πρωταθλήματος της δεύτερης κατηγορίας, η ομάδα επανήλθε εκ νέου στην πρώτη κατηγορία, το 2009, σε μία σεζόν η οποία και ολοκληρώθηκε με την κατάκτηση του πρωταθλήματος, η οποία και αποτελεί τον τελευταίο χρονικό τίτλο της, προτού υποβιβαστεί εκ νέου, το 2011 .

Το 2013, ο Γηραιός Λέων προβιβάστηκε εκ νέου στην πρώτη κατηγορία, χωρίς, έκτοτε, να υποβιβαστεί ξανά, με εξαίρεση την αποβολή του, για λόγους απόσχισης, μαζί με ακόμη τέσσερις συλλόγους, το 2014 .

Το 2019 αποδείχθηκε ως μία ιδιαιτέρως δύσκολη χρονιά για τον σύλλογο, καθώς αντιμετώπισε σημαντικά οικονομικά και θεσμικά ζητήματα, τα οποία και οδήγησαν, τον Μάρτιο του ίδιου έτους, στην παραίτηση σχεδόν του συνόλου των μελών της διοικούσας επιτροπής του, εκ των οποίων μόλις δύο παρέμειναν στη θέση τους, ο πρόεδρος, Εμανουέλ Μενάρ, και ο αντιπρόεδρος, Ζυλιό Καντέ .

 Διακρίσεις 
 Εθνικές διοργανώσεις Διεθνείς διοργανώσεις Πρωτάθλημα Αϊτής (11):
 Πρωταθλήτρια: 1938, 1941, 1946, 1947, 1954, 1958, 1962, 1969, 2000, 2002 (Κλο), 2009 (Κλο).
 Πρωτάθλημα Αϊτής Β΄ Κατηγορίας (2):
 Πρωταθλήτρια: 2008, 2012.
 Κύπελλο Αϊτής (3) :
 Νικήτρια: 1941, 1944, 1945. Κύπελλο Πρωταθλητριών ΚΟΝΚΑΚΑΦ (1):
 Νικήτρια: 1963.

 Ιστορικές προσωπικότητες του συλλόγου 
 Παίκτες 
 Τωρινοί παίκτες 

 Πρώην παίκτες 
μικρογραφία|δεξιά|Ο Σιλβιό Κατόρ, πρώην κάτοχος παγκοσμίου ρεκόρ στο άθλημα του άλματος εις μήκους, αγωνίστηκε με τα χρώματα της ΡΚ Αϊσιέν.

  Αρσέν Ωγκύστ 
  Ζυντλέν Αβεσκά
  Ντανιέλ «Γκεμπέλς» Καντέ
  Φριτς Λεάντρ
  Ζοζέφ-Μαριόν Λεάντρ
  Τζέιμς Μαρσελέν
  Φαμπρίς Νοέλ  Γκι Σαιν-Βιλ
  Ροζέ Σαιν-Βιλ
  Σιλβιό Κατόρ
  Ρενέ Βερτύ
  Αντουάν Τασί 
  Ζοζέφ Ομπά

 Προπονητές 

  Αντουάν Τασί 
  Σονς Πιερ (2000)
  Λεσλί Ζεέν  (2007)
  Ρονάλντ Μαρσέιγ (2007)
  Πιερ-Αντρέ Ντορβιλύς   (2008-2009)
  Ζεράλντ Μπωβαί  (2010)
  Ζαν-Ρονάλντ Ντορεσκά  (2011)
  Πιερ-Αντρέ Ντορβιλύς   (2012-2013)  Ρομπερτό Ζεφράρ  (2013-2014)
  Κοβσκί Σαιν-Βιλ  (2015)
  Σονς Πιερ (2015-2016)
  Ζεράλντ Μπωβαί   (2016-2017)
  Ουιλφρίντ Μοντιλά (2017)
  Σονς Πιερ (2018)
  Φραντς Ντεσάμπρ (2019-)

 Σημειώσεις 

 Παραπομπές 

Κατηγορία:Ποδοσφαιρικές ομάδες Αϊτής
Κατηγορία:Ιδρύσεις ποδοσφαιρικών ομάδων το 1923